GiliGold/VAD_KnessetCorpus huggingface dataset:
דב חנין: אני מבקש התייעצות סיעתית.
צחי הנגבי: אחרי ההצבעה.
דב חנין: לא אחרי ההצבעה.
דב חנין: גברתי היועצת המשפטית, אני מבקש התייעצות סיעתית.
צחי הנגבי: אוקיי, יש לך שתי דקות להתייעצות סיעתית.
יצחק הרצוג: עכשיו 10:58.
דב חנין: אני מבקש מיושב-ראש - - -
צחי הנגבי: קדימה, תתחיל להתייעץ עם עצמך.
דב חנין: - - - במליאה.
דב חנין: אני אבקש מיושב-ראש - - -
צחי הנגבי: לך תבקש ממנו.
צחי הנגבי: כרגע נתתי לך שתי דקות להתייעצות סיעתית.
צחי הנגבי: ב-11:00 אנחנו נצביע.
דב חנין: אני לא מצליח להשיג את חברי לסיעה.
דב חנין: כמה זמן יש לי?
צחי הנגבי: בסדר, יש לך חמש דקות.
יצחק הרצוג: רגע, המליאה לא נפתחת?
צחי הנגבי: תבקשי את אישור היושב-ראש לשלוש דקות של גלישה.
צחי הנגבי: תבקשי חמש דקות.
<קריאה: הכול פה תרגילים.
צחי הנגבי: זה בסדר גמור, זה חלק מהחיים שלנו פה.
יצחק הרצוג: מה לעשות?
יצחק הרצוג: קיבלנו זימון שעה לפני הדיון.
יצחק הרצוג: המייל הגיע ב-9:30.
יריב לוין: לדעתי לדב חנין בכלל אין זכות הצבעה בוועדה.
<אתי בן יוסף: נכון, ארבל, אין לו זכות הצבעה.
צחי הנגבי: הוא החליף מישהו?
יריב לוין: הוא לא יכול להחליף.
צחי הנגבי: אז הוא יכול לבקש התייעצות סיעתית?
יריב לוין: הוא יכול לבקש התייעצות סיעתית.
יריב לוין: מותר לו, אבל אין לו זכות הצבעה.
<ארבל אסטרחן: חבר הוועדה - - -
צחי הנגבי: לא, הוא לא חבר.
צחי הנגבי: יכול להיות שכל חמש דקות מישהו אחר יבקש?
יצחק הרצוג: אז אני אבקש התייעצות סיעתית.
צחי הנגבי: לא נפסול.
צחי הנגבי: הוא ביקש, ביקש.
צחי הנגבי: רבותי, עוד דקה אנחנו עוברים להצבעה.
דב חנין: לפי שעוני זה עוד שתי דקות אדוני, כי אני עדיין לא תפסתי את חברי הסיעה שלי.
צחי הנגבי: רבותי, אני מודה על התרגיל הפרלמנטרי המבריק של דב חנין.
דב חנין: יש אישור מהיושב-ראש?
יצחק הרצוג: למיטב ידיעתי אין לך אישור.
דב חנין: קיבלת אישור, גברתי מנהלת הוועדה?
צחי הנגבי: אני מתייחס לזה כאילו יש אישור.
צחי הנגבי: אם לא יהיה - - -
דב חנין: לא, מה זה מתייחס?
דב חנין: עם כל הכבוד, זה לא מכובד.
יצחק הרצוג: אתם לא יכולים.
יצחק הרצוג: זו תהיה פגיעה בתקנון כי אתה צריך אישור ואין לך אישור.
דב חנין: יש תקנון.
צחי הנגבי: אנחנו קיבלנו אישור עד 11:00.
צחי הנגבי: אם יסתבר שעל ההצבעה שנקיים לא יהיה אישור, אז היא תתקיים מחדש במועד אחר.
צחי הנגבי: אין טעם לעכב סתם גם אתכם.
יצחק הרצוג: רגע, היועצת המשפטית, מותר – כל עוד אין לכם אישור, אי-אפשר לנהל הצבעה.
יצחק הרצוג: אז אני לא מבין איך אפשר להגיד שאפשר לעשות הצבעה רטרואקטיבית מראש.
יצחק הרצוג: אני לא מבין את זה.
צחי הנגבי: ארבל תקבע.
<ארבל אסטרחן: מה שאמר היושב-ראש, זה סביר.
צחי הנגבי: אם לא יהיה אישור, זה יבוטל.
יצחק הרצוג: הוא אומר אני מצביע, ואם לא זה יבוטל.
דב חנין: בודקים עכשיו.
דב חנין: אם יש אישור, אז יש אישור.
יצחק הרצוג: למה, אבל התקנון קובע בכפוף לאישור היושב-ראש, אני לא מבין.
יצחק הרצוג: הרי התקנון קובע לך מראש.
דב חנין: יש אישור?
<אתי בן יוסף: היא מבקשת אותו דרך המליאה.
דב חנין: אז בואו נמתין חצי דקה.
דב חנין: אם יש אישור, כולנו נכבד את החלטת היושב-ראש.
צחי הנגבי: אני מקבל את עמדת האופוזיציה.
<אתי בן יוסף: יש אישור.
צחי הנגבי: רבותי, אנחנו עוברים להצבעה.
צחי הנגבי: יש אישור היושב-ראש.
צחי הנגבי: אנחנו מודים על הפייט שנוהל פה.
צחי הנגבי: אנחנו מעלים להצבעה את הבקשה להעביר את הצעת חוק יסוד: הממשלה (תיקון - הגברת המשילות והעלאת אחוז החסימה) של חבר הכנסת דוד רותם וקבוצת חברי כנסת לוועדת חוקה, חוק ומשפט.
צחי הנגבי: בעד העברת הצעת החוק לוועדת חוקה, חוק ומשפט – 6
דב חנין: אני נגד בלי זכות הצבעה.
יצחק הרצוג: אנחנו דורשים רביזיה.
צחי הנגבי: אנחנו נתייעץ עם היושב-ראש לגבי מועד הרביזיה, וניתן לכם הודעה.
יריב לוין: קודם כל, אני מתנצל על העיכוב אבל אתם יודעים, זה שלבי הסיום של הכנת התקציב, כמה ועדות שעובדות במקביל ומטבע הדברים - -
יפעת קריב: אתה רוצה לרמוז שאנחנו עובדים?
יריב לוין: כן, אנחנו גם עובדים וגם לפעמים דברים מצריכים פתרונות תוך כדי.
אורי מקלב: אדוני, זה לא רק איחור.
אורי מקלב: ב-16:30 קבעתם ישיבה והודעתם ב-16:45 שאתם דוחים את הישיבה.
יריב לוין: זה מותר, מותר.
יריב לוין: חבר הכנסת מקלב, זה מותר, רוצים להגיע להבנות.
יריב לוין: אני חושב שבמקרה הזה גם - -
נסים זאב: אדוני היושב ראש, אתה חייב להתנצל בפני כל אחד ואחד מחברי הכנסת פה.
יריב לוין: אני אתנצל.
יריב לוין: חבר הכנסת זאב, אני אפקוד אותך באופן אישי ואתנצל בפינך.
יריב לוין: אגב, אני מראש אומר שתעשה לי לפחות הנחה במובן אחד: אני באותה הזדמנות אתנצל גם על ה-3,4 דחיות שיהיו עוד עד שנגמור את כל התהליכים ותאשר לי לעשות את זה, אם אני הולך לכל אחד אישית, אז לפחות במכה אחת על הכל אצל כל אחד.
נסים זאב: בבקשה, אז תעשה את זה, נראה אותך.
יצחק הרצוג: ה"אפקוד", אתה מתכוון למפקד?
יצחק הרצוג: זה אצלנו.
יריב לוין: "אפקוד", זה גם יבוא יום אחד.
יריב לוין: רבותי, הנושא שלנו על סדר היום הוא פניית יושב ועדת החינוך, התרבות והספורט, חבר הכנסת עמרם מצנע, בענין "טענת נושא חדש", שעלתה בעת הדיון בהצעת חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013, חוק לימוד חובה.
יריב לוין: אדוני, חבר הכנסת מצנע, בבקשה.
עמרם מצנע: חבר הכנסת יעקב אשר טען בדיון כי מדובר בנושא חדש אשר לא נכלל בנוסח הצעת החוק, כפי שפורסמה ואושרה בקריאה ראשונה, כך שהתיקון המוצע חורג מגדר הנושא של הצעת החוק שבה נדון.
עמרם מצנע: בהתאם לסעיף 85 לתקנות הכנסת, צריך להביא את זה להכרעת ועדת הכנסת, עצם העלאת השאלה הזאת.
עמרם מצנע: אני חושב, ותכף נשמע את היועצת המשפטית, שזה לא נושא חדש ועל כן, אנחנו מציעים להסיר את זה מסדר היום.
עמרם מצנע: אני מציע שהיועצת המשפטית, מרב, תסביר - -
יריב לוין: לא, אנחנו נשמע את חבר הכנסת קודם ואז נשמע את ההתייחסות של הייעוץ המשפטי.
יריב לוין: בבקשה, חבר הכנסת יעקב אשר.
יעקב אשר: אני לא יועץ משפטי אבל חושב שכן יש כאן נושאים חדשים ואולי אפילו מהותיים.
יעקב אשר: ויותר מכך אפילו, הנושא החדש הגיע תוך כדי תנועה, ולא בכדי הוא הגיע וגם היושב ראש יודע למה הנושא השני הגיע תוך כדי תנועה, ואני אפרט: קודם כל, לגופם של דברים, בסיפא של סעיף 5א', יש את התוספת אחרי המלים "יהיו פטורים מן החובות המוטלות עליהם לפי סעיף 4", יבואו המלים: "ורשאי השר לקבוע הוראות ותנאים להוראה כאמור.
יעקב אשר: " זה לא היה בחוק הקודם בכלל והפתיח של החוק לא היה בקודם בכלל.
יעקב אשר: אין כל קשר ויש פה איזו שהיא מטרה אחרת שאני לא יודע מה היא, ומדובר בכלל על הרישוי ועל דברים אחרים ככה שאני לא מבין.
יעקב אשר: זו נקודה אחת וזה נושא חדש לחלוטין והוא מהותי.
יעקב אשר: נעבור לנושא השני, שאני חושב שהוא הרבה יותר מהותי: בסיפא של סעיף ה', "תכנית הבסיס, מקצועות נבחרים מתכניות היסוד כפי סעיף 17, תכניות יסוד.
יעקב אשר: " ויש כאן תוספת: "תקן הבסיס, כפי שיקבע השר בתקנות בהסכמת שר האוצר.
יעקב אשר: " אני חושב שהדבר הזה הוא מהותי מסיבה אחת: קודם כל, הוא לא היה קודם והוא לא נוסף במקרה, גברתי היועצת המשפטית.
יעקב אשר: הוא נוסף כשבע
יעקב אשר: צם התברר שכל הדיון שנעשה בוועדת החינוך, בעצם נעשה על סמך דברים מסוימים שהם לא נכונים ולא הוצגו נכון.
יעקב אשר: מספרים שהוצגו בישיבת הממשלה מהו תקצוב, כמה ילד מקבל בבית ספר כזה, דובר על 55% כשמתברר בחישוב שמול ילד שלומד במוסד רשמי זה לא 55% היום אלא 27% ואז, כל החלטה שיש פה, בחוק, בחלקים הקודמים שכן היו, בעצם מושפעים מהאחוז המוטעה הזה.
יעקב אשר: לכן, אצו רצו פקידי משרד הפנים, תוך כדי דיון כאן, בוועדה, והכניסו את התופסת הזאת.
יעקב אשר: לכן אדוני, זה מהותי מאד כי זה חלק מהדיון וזה חלק מהחיזוק, לטענתנו, שכל הדיון הזה היה צריך להיות לא בחוק ההסדרים כי יש פה משהו מהותי הרבה יותר, יש פה משהו שבא לעשות איזו שהיא רפורמה לעיני המתבונן ולכן, התיקון הזה רק בא ומחזק את זה כי הם גם הבינו שאם הבסיס מוטעה ולא נכון, אז על הבסיס הזה מה שקורה ד-פקטו עם אישור החוק הזה והסמכויות שיינתנו לשר, זה אומר שילד שלומד במוסד כזה הוא ישירות, די במהירות ולא בהדרגתיות ולא במידתיות ולא בכלום, יורד לתקצוב ד-פקטו של 10%.
יעקב אשר: ילד חרדי, הילד שלי לא שווה 10% מאשר ילד אחר.
נסים זאב: רגע אדוני, אני לא דיברתי עדין.
יריב לוין: השאלה אם אתם רוצים לשמוע קודם את היועצת המשפטית או קודם לדבר?
נסים זאב: מה יש לשמוע אותה?
<קריאות: לא, אני רוצה לשמוע אותה, אני רוצה להוסיף.
יריב לוין: חבר הכנסת זאב ואחריו חבר הכנסת גפני.
נסים זאב: אדוני היושב ראש, אני מקווה שאני אשכנע לפחות את היועצת המשפטית, אין סיכויים את הפוליטיקאים.
נסים זאב: אני רוצה לומר, קודם כל, שהוועדה הזאת פועלת בניגוד לאמנה הבינלאומית להכרזת האו"ם לגבי זכויות של חינוך, של כל אדם שזכאי לתת חינוך לבניו.
נסים זאב: אני רוצה לומר ולהקריא בפניכם את הסעיף, ובמידה ואתם לא תקבלו יתכן שאני אפנה גם לאו"ם בנושא הזה, שיהיה לכם ברור.
<קריאה: גם לאיחוד האירופי כדאי שתפנה.
יצחק הרצוג: גם על מגילת זכויות האדם של האו"ם, אתה גם חותם.
נסים זאב: כן, בוודאי.
נסים זאב: תראה, סעיף 26 - -
יריב לוין: חבר הכנסת טיבי, יש לך מתחרים.
אחמד טיבי: לא, יש לי מומחים חדשים, לא מתחרים.
אחמד טיבי: אני שואב עידוד מעמדתך, חבר הכנסת זאב.
נסים זאב: תמיד תשאב ממני אבל כשיבוא הזמן - -
אחמד טיבי: הוא רצה לאיים...
אחמד טיבי: תאיים ניסים...
נסים זאב: הלוואי וזה היה עוזר.
נסים זאב: אדוני היושב ראש, יש סעיף 26 שאומר בהכרזת האו"ם: "כל אדם זכאי לחינוך.
נסים זאב: החינוך יינתן חינם לפחות בשלבים הראשונים והיסודיים.
נסים זאב: החינוך בשלב הראשון הוא חובה.
נסים זאב: החינוך הטכני והמקצועי יהיה מצוי לכל, והחינוך הגבוה יהיה פתוח לכל במידה שווה ועל יסוד הכישרון.
נסים זאב: החינוך יכוון לפיתוחה המלא של האישיות ולטיפוח יחס כבוד לזכויות האדם ולחירות יסודיות החינוך, סובלנות וידידות.
נסים זאב: " - -
דוד רותם: לכן אנחנו רוצים ליבה.
נסים זאב: - - עכשיו, סעיף 3 זה הכי חשוב: "להורים זכות בחירה לבחור את דרך חינוך ילדיהם.
נסים זאב: " זה סעיף 3 והוא סעיף קריטי ביותר, אדוני היושב ראש, שאומר שכל הורה, על פי השקפת עולמו, זכאי לחנך את ילדיו.
נסים זאב: ולכן, כל הניסיון כאן לכפות את החינוך בניגוד לרצונם של ההורים, אתם תתנו פה את הדין.
נסים זאב: ואני אומר לכם - -
רות קלדרון: הוא יכול למנוע מילדיו את החינוך - -
נסים זאב: - - אנחנו נתייעץ ביועצים משפטיים ויתכן שאנחנו ניקח אתכם גם למשפט בינלאומי בנושא הזה.
נסים זאב: אין פה חוכמות.
נסים זאב: אז אני מבקש מהיועצת המשפטית - -
יריב לוין: חבר הכנסת זאב, רשמנו בפנינו את האיום.
יריב לוין: חבר הכנסת זאב, אם עד השורה האחרונה עוד היה סיכוי לשכנע נוכח האיום הזה, נצטרך להראות שלא בתי הדין הבינלאומיים מנהלים את הכנסת.
משה גפני: אדוני היושב ראש, אני לא מתכוון לפנות לאו"ם ולא לשום מקום.
יריב לוין: כבר התקדמנו.
משה גפני: לא, מה, אני... יש לי את זה פה.
משה גפני: כמו שאמר חברי, חבר הכנסת יעקב אשר, רק שידעו החברים בוועדת הכנסת וגם אתה, אדוני היושב ראש: על פי הצעת החוק הזאת, שעליה אנחנו מדברים עכשיו, ילד חרדי יקבל תקצוב של 10%.
משה גפני: המשמעות של הענין שבעצם מפסיקים את התקצוב של הילדים החרדים במדינת ישראל.
משה גפני: חלקם, זה לא כולם אבל מוסדות הפטור, שזה כמה עשרות אלפי ילדים, ההורים בעצם הם הכי חלשים כלכלית ועל פי הצעת החוק הזאת, הם יקבלו מעט מאד, אם בכלל וזה נקרא הפסקת התקצוב.
משה גפני: עכשיו, מה הטענה שחבר הכנסת יעקב אשר אמר, שזה נושא חדש?
משה גפני: אני לא מדבר על סעיף 1 שם, לא נכנסתי והתעמקתי בזה אבל הנושא שהוסיפו את שר האוצר.
משה גפני: אני אומר לך, אדוני היושב ראש, שחלק גדול מבין החברים שעוסקים בענין הזה סבורים שאסור לחוק הזה לעלות.
משה גפני: חלק גדול, וביניהם אנשים מאד בכירים, לא מהאופוזיציה.
משה גפני: הם סבורים שזה לא נכון.
משה גפני: זה לא נכון בחוק ההסדרים, גם מי שמדבר על הליבה מבין שצריך לדבר על זה בכובד ראש.
משה גפני: לא שהילדים האלה לא לומדים.
משה גפני: הם לומדים וצריך להגדיר את הדברים האלה.
משה גפני: לא הולכים להרוויח פה כסף לקופת המדינה בגלל שאמר שר החינוך במפורש, וגם שר האוצר, וגם בהסבר בממשלה, שהכסף הזה ילך לחינוך החרדי.
משה גפני: זאת אומרת, אין פה איזה שהוא נושא פיסקאלי, שכתוצאה ממנו יהיה יותר כסף בקופת המדינה ופחות גירעון.
משה גפני: לא מדובר על רווח של שקל אחד.
משה גפני: מדובר על נושא אידיאולוגי שימיו כימי המדינה.
משה גפני: זה נושא שצריך לדון.
משה גפני: אתה ראית, תוך כדי תנועה, ויאמר לזכותו של יושב ראש ועדת החינוך, שהוא קיים דיונים.
משה גפני: זה לא שהוא בא ואמר: את זה קיבלתי מהממשלה, בואו נצביע ושלום על ישראל, יש לי רוב קואליציוני.
משה גפני: התקיימו דיונים והשתנו דברים תוך כדי תנועה, שעליה קובל עכשיו חבר הכנסת יעקב אשר.
משה גפני: כל הנושאים הללו התבררו שאילולא האיום של שר האוצר, זה לא היה מגיע להצבעה.
משה גפני: למה הוסיפו את שר האוצר, הרי הוא לא היה קודם?
משה גפני: מה הבעיה שיהיו תקנות של משרד החינוך, שיהיה באישור ועדת החינוך?
משה גפני: למה הוסיפו את שר האוצר?
משה גפני: בגלל ששר האוצר לא סומך על האנשים שלו.
משה גפני: אם זה היה תלוי באנשים שלו, החוק הזה לא היה מגיע.
משה גפני: אני אומר את זה בוודאות מוחלטת.
משה גפני: אני לא אומר את זה בסברה, שאני משער.
משה גפני: אני יודע בדיוק, אני לא אחשוף שמות של אנשים.
משה גפני: מגיעים בחוק ההסדרים?
משה גפני: זה הרי כתם לא יימחה על הכנסת.
משה גפני: לוקחים קבוצת ילדים, שהם ילדים טובים, הם ילדים מחונכים.
משה גפני: לוקחים קבוצת ילדים בחוק ההסדרים במין אמירה כזאת, הולכים ומעבירים את החוק הזה.
משה גפני: עכשיו, אמר שר החינוך או נציגו, לא חשוב.
משה גפני: הוא אמר שהכל יהיה במדורג.
משה גפני: מה מדורג?
משה גפני: יבוא שר האוצר בעוד חודשיים שלושה ויגיד: עכשיו אתה מיישם את זה.
משה גפני: אם לא, אני פורש מהקואליציה, כמו שהוא אומר כל הזמן.
משה גפני: מין דיקטטורה כזאת, שלא היתה כדוגמתה.
משה גפני: בן אדם שאין לו חברים, אין לו כלום, הוא מחליט.
משה גפני: אני יכול להגיד את זה גם על וועדות אחרות.
משה גפני: אותו דבר יש סיפור גם בוועדת הכספים.
משה גפני: אותו דבר יש סיפור בכל תחום שעליו אנחנו מדברים.
משה גפני: מגיע שר האוצר, ובעיקר החרדים דרך אגב, לא רק אבל בעיקר החרדים.
משה גפני: החרדים הולכים להפוך לכיסוי שלו לכל המחדלים שלו בתקציב הזה.
משה גפני: כל דבר הוא יגיד, אתם תראו, בפייסבוק שלו, אחרי שזה יאושר בוועדת החינוך - -
<קלדרון: בא נסתכל על מה הנושא - -
משה גפני: אם לא מוצא חן בעינייך את יכולה לצאת.
משה גפני: בלאו הכי אין לך משמעות.
משה גפני: את ניצב בהחלטות של יאיר לפיד, אז מה זה משנה שאת שומעת או לא שומעת?
משה גפני: אל תעליבי אותי גם, אני גם לא נעלב ממך.
משה גפני: אני אדבר כמה שאני רוצה - -
רות קלדרון: אני העלבתי אותך?
משה גפני: - - ולכן אני אומר, אדוני היושב ראש, כל הנושא הזה הוא נושא חדש במהותו.
משה גפני: הוא נושא שבא לפגוע בילדים במדינת ישראל.
משה גפני: כל מטרתו לפגוע ב-40 אלף ילדים או אני לא יודע כמה ילדים אבל מדובר בכמה עשרות אלפים.
משה גפני: ילדים שלא יהיה להם תקצוב, שכתוצאה מהחוק הזה הם יצטרכו לשלם שכר לימוד הרבה יותר גבוה.
משה גפני: כתוצאה מזה יהיה להם קשיים בפרנסה של הילדים, בלחם ובחלב.
משה גפני: לא במשחקים של משהו, של צימוקים שיהיו בדובדבן של הקצפת.
משה גפני: זה לפגוע בילדים בבשר החי על כלום.
משה גפני: על גחמה בגלל שמישהו רוצה לכתוב בפייסבוק: אני הורדתי לחרדים, עכשיו אני חייבתי אותם ללמוד ליבה.
משה גפני: הרי הכל קורה ההיפך.
משה גפני: הוא לא מחייב אותנו שום דבר, אנחנו מצפצפים עליו, הוא לא יעשה אצלנו שום דבר.
משה גפני: אם אצלנו יהיו שינויים, השינויים האלה כל עוד שהוא נמצא יעצרו, וזה לא הרבה זמן בגלל שהוא לא יהיה הרבה זמן.
משה גפני: אבל עכשיו ללכת להעביר את זה במין צורה כזאת, בלי לדון על זה באופן מקצועי?
משה גפני: מילאה, אנשי "יש עתיד" חייבים לו בגלל שאחרת הם לא ייבחרו לכנסת הבאה.
משה גפני: כבר אמרה מי שאמרה שם, מ"יש עתיד", שהמפלגה הזאת נראית כמו קוריאה הצפונית.
משה גפני: שרק מה שהשליט אומר, את זה עושים.
משה גפני: את זה אומרים, לא עושים.
משה גפני: אבל מפלגות אחרות - -
רות קלדרון: אתמול היה ט' באב.
רות קלדרון: על היום הראשון שנאת חינם.
יעקב אשר: תפסיקי כבר עם זה, נו.
רות קלדרון: לא רוצה.
רות קלדרון: אני לא רוצה לשמוע לשון הרע - -
משה גפני: תצאי החוצה, אל תשמעי אותי.
רות קלדרון: לא, אני מבקשת - -
יעקב אשר: לכי תראי את הילדים האלה.
יעקב אשר: תפסיקי - -
משה גפני: לכי, צדיקת הדור.
רות קלדרון: - - לא צריך בשביל הילדים לדבר - -
משה גפני: תסתמי את הפה שלך, טוב?
משה גפני: תסתמי.
יריב לוין: חבר הכנסת גפני, - -
רות קלדרון: אתה לא תדבר אלי ככה.
משה גפני: מה זה, הילדים האלה הולכים לסבול - -
יריב לוין: חבר הכנסת גפני, אתה יכול להגן על הילדים האלה גם בלי להעליב חברת כנסת בצורה הזאת.
יריב לוין: אתה לא תסתום לאף אחד את הפה, שלא יהיה ספק.
יפעת קריב: גפני תתפלא, שר האוצר עצר אותנו.
יפעת קריב: חלקנו רצינו להיות חריפים יותר בחקיקה הזאת.
יריב לוין: טוב, חבר הכנסת גפני, בבקשה תסיים.
יריב לוין: תסיים.
משה גפני: בסדר, שלא יפריעו לי.
יריב לוין: לא הפריעו לך, נתתי הרבה מעבר למה שמקובל.
יריב לוין: עוד משפט.
משה גפני: ולכן, אדוני היושב ראש, אין שום סיבה בעולם, זה נושא חדש והוא צריך להידון בנפרד וצריך לדון בו בכובד ראש.
משה גפני: זאת פגיעה בילדים.
משה גפני: זה לא נושא שפותר איזו שהיא בעיה.
משה גפני: לא יודעים, וזה גם היה בדיון הקודם בוועדת החינוך, לא יודעים מה זה 55%, לא יודעים מה זה 30%.
משה גפני: צריך לקיים דיון יותר מקיף.
משה גפני: אני אומר לך בוודאות מוחלטת שאם מקבלים החלטה שהנושא הוא נושא חדש, זה יידון בהצעת חוק מסודרת ונורמאלית.
יריב לוין: 100%, תודה.
יריב לוין: חבר הכנסת אורי מקלב, בבקשה.
יריב לוין: אחר כך נשמע את היועצת המשפטית.
אורי מקלב: חבריי חברי הוועדה, אולי באופן מקצועי: כשאני התחלתי והייתי חדש בכנסת ושאלתי מדוע כשעולה נושא בשאלה של נושא חדש, לא הוועדה ששם נדון החוק היא לא דנה בזה ומחליטה.
אורי מקלב: למה מעלים את זה לוועדת הכנסת?
אורי מקלב: מה יש בוועדת הכנסת, איזה משהו אחר מכל ועדה אחרת?
אורי מקלב: מה יש, כאן החוכמה נמצאת יותר?
אורי מקלב: מה השתנה?
אורי מקלב: באו והסבירו לי שיש ועדה אחת בכנסת שמשתדלת לקבל את ההחלטות שלה באופן אובייקטיבי, אמתי.
אורי מקלב: היא לא היתה בתוך כל הדיון ובתוך כל הוויכוח והיא מסתכלת על הדברים מלמעלה.
אורי מקלב: אני בזה פונה לחברים ואני אטען שתלוי איך מסתכלים על הנושא הזה, על השאלה הזאת, אם זה נושא חדש או לא.
אורי מקלב: והיה, אם מסתכלים על החוק הזה כחוק, אני פונה לחבריי חברי הוועדה, בניסוח החוק, אין ספק שהנושא הזה הוא נושא חדש.
אורי מקלב: הוא בא להוסיף עוד נושא ששר החינוך צריך לקבוע בו שהוא לא קשור לשום דבר שהוא כספי.
אורי מקלב: הוא רק תלוי בנושא של הרישוי של בית הספר, איך הוא מאשר את זה ולמי הוא מאשר את זה.
אורי מקלב: אבל אני אומר שאני חולק על חברי יעקב אשר, ואני אומר שזה לא נושא חדש בכלל אם אנחנו מדברים על רוח החוק.
אורי מקלב: אם רוח החוק, כל מה שתכניס, כל ההתנהלות שנעשתה פה עד עכשיו, הכל מותר.
אורי מקלב: הרמות שהגיעו בחוק ההסדרים הזה, מה הוצאתם מחוק ההסדרים ומה אישרתם.
אורי מקלב: על איזה דברים הצליח יושב ראש הכנסת ואמר, נושאים שהרבה יותר קשורים לחוק ההסדרים הוציאו מחווק ההסדרים ואמרו שזה לא יכול להיות בחוק ההסדרים.
אורי מקלב: ונושאים שכל כולם לא קשורים לתקצוב אלא קשור עכשיו בנושא כן לומדים ליבה, כמה לומדים ליבה, לימודי היסוד לא לימודי היסוד, שזה דבר של התנהלות, שבמשך 65 שנה דנים ומתנהלים ורוצים לשנות את כל הנושא המהותי בהתנהלות של משרד החינוך, ומביאים את זה לחוק ההסדרים.
אורי מקלב: אבל עד איפה הגעתם?
אורי מקלב: אני עכשיו לא פונה ל"יש עתיד", אני יודע שאתם מצווים ועושים.
אורי מקלב: הם לקחו מכם גם את כוח ההכרעה, גם כוח החשיבה ובוודאי את כוח ההצבעה.
אורי מקלב: אבל אני אומר לחברים, מי שכן נמצא בתוך הקואליציה - -
רות קלדרון: בבקשה אל תתנשאו עלינו.
יפעת קריב: אתם לא יודעים שחלקנו, יש לנו עמדות הרבה יותר חריפות ממה שהוצע כאן.
יפעת קריב: להיפך, זה עוד מאוזן.
יפעת קריב: אני חושבת שמי שלא לומד בחינוך הממלכתי והממלכתי-דתי לא צריך לקבל כאן 35%.
אורי מקלב: אני אצטט חברה בתוך "יש עתיד" שחושבת לפרוש.
אורי מקלב: לא אני אמרתי.
אורי מקלב: חברת כנסת מתוך "יש עתיד" - -
נסים זאב: הם רק צריכים לשלם מסים, את צודק.
נסים זאב: הגיע הזמן - - כנראה בדיוק - -
יפעת קריב: תנו לילדים האלה ללמוד את מקצועות הליבה.
יפעת קריב: אתם מדברים על הילדים, תנו ללמוד.
נסים זאב: אין לך מושג אפילו.
יריב לוין: רבותי, אני מבקש.
יריב לוין: חבר הכנסת מקלב, בבקשה תנסה לקצר.
אורי מקלב: בחוק שמדבר על 3% או 4% מסך כל הילדים במערכת החינוך, על ה-4% האלה אמרה אחת מחברות הכנסת בדיון הקודם בוועדת החינוך, ישבנו הרבה זמן על החוק הזה, כל תחלואי החינוך, כל בעיות החינוך - -
יפעת קריב: ישבנו עליו גם ב-2008 ו-2009.
אורי מקלב: את ישבת על זה?
אורי מקלב: מה את מדברת על 2008?
אורי מקלב: איפה היית בכלל ב-2008?
אורי מקלב: סתם דיבורים שאין להם יסוד וחבל להגיב עליהם.
אורי מקלב: הם בוודאי לא שווים להפריע באמצע דיבור ואני לא הפרעתי לך.
אורי מקלב: הולכים ומוכרים בחוק הזה, שהוא כל כולו מסע רדיפה אבל עד איפה הגיעו במסע הרדיפה?
אורי מקלב: כבר לא בני הישיבות, אני כבר לא מדבר על כולם, על קצבאות הילדים שרוצים לתת.
אורי מקלב: מדברים על דברים אלמנטריים, על ילד בישראל שמדובר על 20% מהתקציב שילד אחר מקבל.
אורי מקלב: גם על זה, על מה הוא מקבל את התקציב הזה?
אורי מקלב: על הניקיון בתוך בית הספר?
אורי מקלב: על מה הוא מקבל, על שכר שרתים?
יריב לוין: חבר הכנסת מקלב, אני מזכיר לך שאנחנו דנים בשאלה האם זה נושא חדש או לא ולא בדיון בגוף החוק.
יריב לוין: שמענו, נתתי לכם באמת באריכות רבה וביד נדיבה אבל - -
אורי מקלב: אני מסיים, אדוני.
אורי מקלב: ההחלטה שלנו צריכה להיות אם לפי רוח החוק זה רדיפה של עד מצב שרודפים ילדים בני 6, בני 8, בני 10, ומבקשים גם למנוע מהם דברים אלמנטריים, ממי שיודע.
אורי מקלב: אני מזמין כל אחד מכם לבוא לעשות סיור איפה לומדים במוסדות האלה, במוסדות הפטור.
יריב לוין: חבר הכנסת מקלב, כל זה לא רלוונטי לענין.
אורי מקלב: עכשיו אתם רוצים להוסיף - -
יריב לוין: השאלה היא לא אם להוסיף, השאלה אם זה נושא חדש או לא.
יריב לוין: זאת השאלה היחידה.
אורי מקלב: ברוח החוק, אני אומר שזה לא נושא חדש אבל אם זה חלק מתוך החוק, זה נושא חדש אמיתי.
אברהם מיכאלי: אדוני היושב ראש, אני לא רוצה לחזור על כל הנימוקים הרחבים שהחברים אמרו אבל בואו נשים לב: התוספות האלה שכרגע מנסים בחקיקה, בחוק ההסדרים, להעביר, הכל נובע מאדם אחד.
אברהם מיכאלי: מאותו אדם שבחר כאג'נדה לעשות פה מלחמת תרבות מול קבוצה שהיא כנראה לא מוצאת חן בעיניו, מה לעשות?
אברהם מיכאלי: אנחנו, במדינה, מי בחן את הליבה שכבר כביכול מלמדים אותה 60 שנה?
אברהם מיכאלי: בואו נקרא כמה מאמרים אקדמיים, זה לא רבנים כתבו את זה.
אברהם מיכאלי: אנשים שעוסקים בחינוך מבקשים לבחון האם הליבה, שעד עכשיו היתה כליבה או כחובה במערכת החינוך, היא הליבה המתאימה היום לילדי ישראל, בדור שלנו?
אברהם מיכאלי: אז מה מנסים?
אברהם מיכאלי: להכתיב לאלה שחינכו בדרך שלהם, אנחנו באים בהתנשאות, באיזו יהירות מול קבוצה כביכול חשוכה, נחשלת, אנחנו מכתיבים להם משהו שאנשי החינוך, לא הרבנים ולא הדתיים, מאמינים בתכנית הליבה.
אברהם מיכאלי: עכשיו, יש פה אג'נדה, בא נבין.
אברהם מיכאלי: אנחנו מנסים פה להוביל תכנית כלכלית בכוח בחוק ההסדרים בגלל האג'נדה של שר האוצר, שנישא על כנפי אותה מחאה חברתית לפני שנתיים, והוא לא מצליח היום לעשות את זה.
אברהם מיכאלי: אז כל חוק שנוגע בחרדים, אם זה בליבה או אם זה בחוק נהרי או אם זה בחוק אחר.
אברהם מיכאלי: אנחנו כרגע נלחמים נגד המגמה הזאת.
אברהם מיכאלי: יש פה מלחמת תרבות, יש פה מלחמה שלא היתה בכנסת מאז היווסדה של הכנסת כמעט.
אברהם מיכאלי: לכן, אסור לנו לתת יד לזה, אדוני היושב ראש.
יפעת קריב: הכל קרה בכנסת הקודמת, במושב הקודם.
יפעת קריב: בסך הכל מתקנים, וצריך להגיע עם מה לתקן אותם.
יריב לוין: חבר הכנסת יעקב אשר ביקש השלמה של 30 שניות ואז נשמע את הייעוץ המשפטי.
יעקב אשר: אני רוצה לומר את הענין הערכי של הענין, וכל המספרים האלה של 55, וכל המספרים שהועלו בתוך הצעת החוק וכולי, הרי הם באים כביכול כעומק הליבה כך עומק הקיצוץ וכולי.
יעקב אשר: אבל אם התוספת הזאת שהוספה רק עכשיו, היא בעצם בסיס לכל ה-55.
יעקב אשר: זה דבר שמשנה מהותית את החוק.
יעקב אשר: אם אין את המידע הזה קודם, כל החוק הקודם, כל המספרים שלו, הם בעצם מספרים באוויר.
אברהם מיכאלי: זה לא מעניין את אף אחד.
יעקב אשר: - - כי הוא טכני לחלוטין.
יעקב אשר: אני לא מדבר אתכם על כל המספרים האחרים.
יריב לוין: הטיעון הוא ברור.
<מרב ישראלי: מדובר באמת בשני נושאים, שמבקשים לתקן בהם את ההצעה כפי שהונחה בחוברת הכחולה.
<מרב ישראלי: הנושא הראשון המוצע בחוברת הכחולה בעצם מוסיף לחוק לימוד חובה את סעיף 10א', שנותן לשר סמכות לקבוע הוראות ותנאים לגבי תקצוב של מוסדות פטור.
<מרב ישראלי: מכיוון שהסמכות הכללית של השר לקבוע מוסד כמוסד פטור קבועה בסעיף 5, ושם אין קביעה לגבי קביעת הוראות ותנאים, בעצם התוספת הזאת היא לצורך הקוהרנטיות.
<מרב ישראלי: אבל חשוב להגיד שבחקיקה, והיא לא חדשה מכיוון שכבר לפי סעיף 12 לחוק הפרשנות, ברגע שיש סמכות לתת פטור, יש סמכות לתת אותו בתנאים.
<מרב ישראלי: לכן, גם אם לא נאמר את זה, זה המצב.
<מרב ישראלי: לכן, זה לא מצב משפטי חדש.
<מרב ישראלי: פשוט לשם הקוהרנטיות - -
משה גפני: לא צריך את החוק בכלל.
<מרב ישראלי: - - לשם הקוהרנטיות.
<מרב ישראלי: אני מנמקת רק את ההיבט המשפטי.
יעקב אשר: ומה עם ההיבט המשפטי?
יעקב אשר: למה צריך חוק?
<מרב ישראלי: - - בהיבט של סעיף 5 בלבד.
<מרב ישראלי: לכן, מכיוון שיש סעיף חדש שקובע במפורש נושא של הוראות ותנאים, אז היתה הוראה משלימה גם בסעיף של הפטור עצמו לשם הקוהרנטיות.
<מרב ישראלי: לכן, זה לא נושא חדש בעיניי.
<מרב ישראלי: זה לגבי הנקודה הראשונה.
<מרב ישראלי: לגבי הנקודה השנייה, בחוברת הכחולה, בהצעת החוק שהונחה במליאה, בעצם נאמר לגבי התקצוב שאם השר מחליט לתקצב מוסדות פטורים, שיעור התקצוב של מוסדות פטורים כאמור בסעיף 51(א) לא יעלה על 55% משיעור תקצוב.
<מרב ישראלי: זה כאלה שמלמדים 100% לימודי בסיס.
<מרב ישראלי: חשוב להגיד: 55% משיעור תקצוב שעות הלימוד של מוסד חינוך רשמי.
<מרב ישראלי: לגבי המוסדות שמלמדים רק 55% מתכנית הבסיס, לא יעלה על 30% משיעור התקצוב של שעות הלימוד של מוסד חינוך רשמי.
<מרב ישראלי: עלתה השאלה במה מדובר במלים: "משיעור תקצוב של שעות הלימוד של מוסד חינוך רשמי".
<מרב ישראלי: ומה שנקבע בתיקון השני, בעצם, שעליו מדובר, שעליו נטען נושא חדש, הוא בעצם מנגנון לקביעת האחוז הזה, השיעור הזה.
<מרב ישראלי: זה בדיוק אותו נושא שמופיע רק יש מנגנון עכשיו לקביעתו.
<מרב ישראלי: לכן - -
יריב לוין: לכן המסקנה מבחינת
יריב לוין: כם היא ברורה, אין כאן טענה של נושא חדש.
יריב לוין: מי שבעד מצביע בעד הקביעה שמדובר בנושא חדש.
יריב לוין: מי שמצביע נגד, כמובן, נגד הקביעה שמדובר בנושא חדש, קרי, שאפשר להמשיך ולדון בנושא הזה במסגרת הכנת החוק לקריאה השנייה והשלישית בוועדת החינוך, התרבות והספורט.
יריב לוין: מי בעד הבקשה של חבר הכנסת יעקב אשר?
יריב לוין: רבותי, אתם יכולים להצביע רק אחד.
יריב לוין: חבר הכנסת מקלב הוא חבר הוועדה.
יריב לוין: נמנעים – אין לפיכך, אני קובע שברוב של 7 שהצביעו נגד מול 5 בעד וללא נמנעים, הוועדה קובעת שאין מדובר בנושא חדש ואדוני, יושב ראש ועדת החינוך, התרבות והספורט, אתם יכולים להמשיך לדון.
<קריאות: אנחנו מבקשים רביזיה.
יריב לוין: 100%.
יריב לוין: הדיון ברביזיה יהיה בדיוק בעוד חצי שעה.
יריב לוין: על סדר יומנו – רביזיה שהגיש חבר הכנסת מקלב לענין החלטתנו לקבוע בהתאם לפניית חבר הכנסת עמרם מצנע, יו"ר ועדת החינוך, התרבות והספורט כי אין נושא חדש בענין שהועלה על ידי חבר הכנסת יעקב אשר בוועדת החינוך, התרבות והספורט.
יריב לוין: כל זאת, במסגרת הדיון בהצעת חוק לשינוי סדרי עדיפויות לאומיים (תיקוני חקיקה להשגת יעדי התקציב בשנים 2013 ו-2014), התשע"ג-2013, חוק לימוד חובה.
יריב לוין: ינמק את הרביזיה חבר הכנסת מקלב, בבקשה.